Fransiya prezidenti Kilian Mbappening “PSJ”da qolishini xohlaydi

Kilian Mbappening “PSJ”da qolish yo qolmasligi futbol olamidan tashqaridagilarni ham bee’tibor qoldirmayapti.

Fransiya prezidenti Emmanuel Makron futbolchining “PSJ”da qolishini xohlamoqda. Makron Mbappe bilan doimiy ravishda futbol va boshqa mavzularda suhbatlashib turadi, deya xabar beradi RTL.
Siyosatchi va futbolchi o‘rtasidagi yaqin aloqalar 2018-yil Yelisey saroyida Kilian Makronda iliq taassurotlar qoldirgan chog‘idan boshlangan.
Bundan tashqari prezidentning atrofidagilar 23 yoshli futbolchining Fransiyadagi prezidentlik saylovlarida Makronni qo‘llab-quvvatlashiga umid qilmoqda.
Avvalroq Mbappening “Real”ga o‘tishga rozi bo‘lsa yiliga 50 million yevrolik maoshga ega 5 yilga mo‘ljallangan shartnoma va 100 million yevro bonusga ega bo‘lishi xabar qilingandi. “PSJ” esa futbolchini o‘z safida olib qolish uchun harakat qilmoqda. Futbolchi esa hozircha yakuniy qaror qabul qilgani yo‘q.
Kilian Mbappe 2021/22-yilgi mavsum “PSJ” safida Fransiya chempionatida 28 o‘yinda ishtirok etib, 20 ta gol va 15 ta golli uzatmaga mualliflik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!